**Φιλολογική επιμέλεια: Χρίστος Σοροβέλης, Φιλόλογος - Συγγραφέας**

**ΕΛΛΗΝΙΚΑ ΦΥΛΑ**

**Φυλετικές μετακινήσεις (11ος -9ος αι. π.Χ.)**

**Ποια κατάσταση επικρατούσε στον ελληνικό κόσμο πριν από την εμφάνιση της πόλης – κράτους;**

1. Έχουν εγκαταλειφθεί τα περισσότερα μυκηναϊκά κέντρα του 12ου αιώνα π.Χ. Αποτέλεσμα είναι να έχουν πια διαλυθεί οι οργανωμένες κοινωνίες με κέντρο τα ανάκτορα και οι άνθρωποι να αναζητούν νέες εστίες. Ειδικότερα:
* Ένα μέρος του μυκηναϊκού κόσμου της ηπειρωτικής Ελλάδας μετακινήθηκε προς την Ανατολή, την Κύπρο και
* Ένα άλλο μέρος προς τα νησιά του Αιγαίου
1. Πριν ακόμα διεισδύσουν οι Δωριείς[[1]](#footnote-1) (το τελευταίο ελληνικό φύλο που ιστορικά τοποθετείται τον 11ον αιώνα π.Χ.) κυριαρχεί αναστάτωση στον αιγαιακό χώρο που γίνεται αισθητή και στην Ηπειρωτική Ελλάδα.
2. Στα τέλη του 12ου αιώνα π.Χ. ο πληθυσμός μειώνεται αισθητά.

**Μετακινήσεις - μεταναστεύσεις**

1. **Οι μετακινήσεις στον ελλαδικό χώρο**

Στον ελλαδικό χώρο έγιναν **δύο** μετακινήσεις πληθυσμών,:

**α)** οι Θεσσαλοί μετακινήθηκαν από τη Θεσπρωτία στη Θεσσαλία, όπως αναφέρει ο Θουκυδίδης (Ι, 12, 3-4)

**β)** οι Δωριείς ευθύνονται για τις πληθυσμιακές ανακατατάξεις στον ελληνικό χώρο.

 **2. Οι μετακινήσεις - μεταναστεύσεις στα μικρασιατικά παράλια**

 **Α' Ελληνικός Αποικισμός (11ος-9ος αι. π.Χ.):**

α) τα ελληνικά φύλα εξαπλώθηκαν στις ακτές της Μ. Ασίας επεκτάθηκαν και αναμείχτηκαν μεταξύ τους, όπως και με τους γηγενείς.

**Δημιουργία νέων κοινοτήτων – οργάνωση φυλετικής οργάνωσης κατά την περίοδο μετακινήσεων ελληνικών φύλων**

* Η οργάνωση του ελληνικού κόσμου από τον 11ον μέχρι και τον 9ον αι. π.Χ. είναι βασισμένη σε σχέσεις αίματος και καταγωγής.
* Κάθε φύλο καταλαμβάνει μια εδαφική έκταση - φυλετικό κράτος, συγκροτείται από *φρατρίες* (γένη που συνδέονται με συγγενικούς δεσμούς) και *γένη* (έχουν κοινές θρησκευτικές εορτές, κοινό τόπο ταφής, αμοιβαία υποχρέωση προστασίας και βοήθειας).
* Επικεφαλής των φυλετικών ομάδων είναι ένας εκλεγμένος αρχηγός με στρατιωτική, θρησκευτική και δικαστική εξουσία.
* Κύρια οικονομική πηγή είναι η γη: κλειστή αγροτική οικονομία που ασκείται από τα μέλη μιας οικογένειας
* Οικονομική δύναμη αποκτούν οι άριστοι ευγενείς ως μέλη του οίκου και κάτοχοι γης, αφού πια έχουν μόνιμη εγκατάσταση
* Στην κοινωνική ιεραρχία ακολουθεί το πλήθος ( ο μεγάλος αριθμός ατόμων) και οι δούλοι (μέρος της περιουσίας του οίκου).
* Η συνύπαρξη μελών διαφορετικών οίκων θα επιφέρει την πολιτική συνένωση: δημιουργήθηκε μια κοινή εξουσία, ο φυλετικός αρχηγός σταδιακά εξελίσσεται σε κληρονομικό βασιλέα με στρατιωτική, θρησκευτική και δικαστική εξουσία, έχει κοντά του το συμβούλιο των ευγενών που ονομάζονται κι αυτοί βασιλείς. Ο βασιλιάς συγκαλεί τον λαό, δηλαδή τους πολεμιστές, σε σύνοδο-εκκλησία.
* Προς το τέλος των ομηρικών χρόνων γίνονται μεταβολές: αυξάνεται η δύναμη των ευγενών και αμφισβητείται η κρίση του βασιλιά (για παράδειγμα στους Φαίακες, εκτός από τον βασιλιά Αλκίνοο κυβερνούν και δώδεκα βασιλείς).

**ΣΥΜΠΕΡΑΣΜΑ: ΑΥΤΑ ΤΑ ΣΤΟΙΧΕΙΑ ΦΥΛΕΤΙΚΗΣ ΟΡΓΑΝΩΣΗΣ ΕΠΙΒΙΩΣΑΝ ΟΤΑΝ ΔΗΜΙΟΥΡΓΗΘΗΚΕ Η ΠΟΛΗ - ΚΡΑΤΟΣ**

 **ΒΙΒΛΙΟΓΡΑΦΙΑ**

1. Ματραπάς Αντώνης, «Τα ελληνικά φύλα», στο: *Ελληνική Ιστορία, Ο Αρχαίος Ελληνικός Κόσμος*, Ε.Α.Π., Πάτρα, 2002, σσ. 75-82.
2. Μosse Claude – Annie Schnapp – Gourbeillon, *Επιτομή της Αρχαίας Ελλάδας (2.000-31 π.Χ)*, μτφρ. Λύντια Στεφάνου, Παπαδήμα, 14η έκδοση, Αθήνα 2013.
1. Ωστόσο, η κάθοδος των Δωριέων δεν είναι η μόνη αιτία που κατέρρευσε ο μυκηναϊκός κόσμος, αλλά η έλλειψη της αντίστασής τους συνέβαλε να διεισδύσουν στην κυρίως Ελλάδα και να γίνουν ανακατατάξεις στους ελληνικούς πληθυσμούς, να δημιουργηθεί ένα μεταναστευτικό ρεύμα προς τις ακτές της Μ. Ασίας. [↑](#footnote-ref-1)